Diari Oficial de la Generalitat Valenciana


Sumari del DOGV 4885, del 17-11-2004 (2004/11112)

RESOLUCIÓ de 4 d'octubre de 2004, de la Direcció General d'Ensenyament, per la qual s'autoritza amb caràcter definitiu el funcionament del programa d'adaptació curricular en grup en centres docents que impartixen Educació Secundària Obligatòria, durant el curs acadèmic 2004-2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4885

Data del DOGV
:   17-11-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/11507


Data del document
:   04-10-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * programa d'ensenyament
    * adaptació escolar
    * educació especial
    * planificació educativa
    * ensenyament secundari

RESOLUCIÓ de 4 d'octubre de 2004, de la Direcció General d'Ensenyament, per la qual s'autoritza amb caràcter definitiu el funcionament del programa d'adaptació curricular en grup en centres docents que impartixen Educació Secundària Obligatòria, durant el curs acadèmic 2004-2005. [2004/F11235]
  
Una de les mesures que contempla l'Orde de 18 de juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29 de juny), és l'adaptació curricular en grup.
  
L'Orde de 3 de juny de 2004, de la Conselleria de Cultura, Educació i Esport, per la qual es modifica l'Orde de 3 d'octubre de 2003, de la Conselleria de Cultura, Educació i Esport, per la qual s'anticipa l'aplicació de l'avaluació, la promoció i els requisits per a l'obtenció del títol de Graduat en Educació Secundària Obligatòria, regulats per la Llei Orgànica 10/2002, de 23 de desembre, de Qualitat de l'Educació, en el curs acadèmic 2003-2004 (DOGV de 25 de juny), en el punt 4 de la seua disposició transitòria única establix que, una vegada comprovat per la Inspecció d'Educació que els centres docents reunixen els requisits necessaris, les direccions territorials de Cultura, Educació i Esport remetran a la Direcció General d'Ensenyament la proposta d'autorització definitiva dels grups del programa d'adaptació curricular en grup.
  
En conseqüència, vistes les sol·licituds presentades i les propostes de les corresponents direccions territorials, d'acord amb el que disposa la disposició transitòria única de la citada Orde de 3 de juny de 2004, resolc:
  
Primer
  
Autoritzar amb caràcter definitiu els centres docents que es relacionen en l'annex d'esta resolució el funcionament del programa d'adaptació curricular en grup durant el curs acadèmic 2004-2005.
  
Segon
  
Segons disposa l'apartat 36, punt 2, de la citada Orde de 18 de juny de 1999, la direcció del centre podrà autoritzar la incorporació al programa de nou alumnat al llarg del primer trimestre del curs, en les condicions que s'especifiquen.
  
Tercer
  
El desenrotllament del programa d'adaptació curricular en grup s'adequarà a les condicions establides en l'Orde de 18 de juny de 1999 (DOGV de 29 de juny) i en l'Orde de 3 de juny de 2004 (DOGV de 25 de juny).
  
València, 4 d'octubre de 2004.- El director general d'Ensenyament: Josep Vicent Felip i Monlleó.